OpenLLM-France/wikimedia huggingface dataset:
# Tsuyoshi Kunieda

Tsuyoshi Kunieda (Prefectura d'Hiroshima, Japó, 18 de setembre de 1944), és un exfutbolista japonès que va disputar 2 partits amb la selecció japonesa.

## Enllaços externs

* National Football Teams
* Japan National Football Team Database
# Uprising (pel·lícula)

Uprising és una pel·lícula estatunidenca de 2001 sobre l'aixecament del Gueto de Varsòvia.

## Argument

1939, Polònia: els alemanys prenen el control del país. Un petit grup de jueus resistents comença a inquietar la sort que Adolf Hitler sembla reservar a la seva comunitat des de l'arribada dels nazis. Mordechai Anielewicz prepara la fugida dels habitants a Palestina. Però és descobert, detingut i després empresonat. Aconsegueix, per sort, fugir i torna a Varsòvia.
Però comprova que durant la seva absència, els nazis han ocupat el barri jueu, i han empresonat els jueus a l'interior: l'han batejat gueto de Varsòvia. En aquell moment, els nazis es fan cada vegada més cruels i deporten un gran nombre de persones, deixen morir altres de gana, de set o de malaltia. Mordechai decideix que és temps de defensar-se, i crea llavors la "Jewish Fighting Organization" (l'organització jueva de combat) contra el nazisme, amb els seus amics Yitzhak Zuckerman i Tosia Altman, una jove jueva resistent que passa per ària.

## Repartiment

* Hank Azaria: Mordechai Anielewicz
* David Schwimmer: Yitzhak Zuckerman
* Leelee Sobieski: Tosia Altman
* Stephen Moyer: Kasik Rodem
* Jon Voight: El general Jürgen Stroop
* Donald Sutherland: Adam Czerniaków
* Radha Mitchell: Mira Fruchner
* Mili Avital: Devorah Barga
* Cary Elwes: Dr. Fritz Hippler
* John Ales: Marek Edelman

## Premis i nominacions

* 2002: Emmy: 1 premi. 4 nominacions, incloent-hi millor actor sec. (Jon Voight)
* 2001: Globus d'Or: Nominada millor actriu en una minisèrie o pel·lícula per TV (Sobieski)
* 2001: Sindicat de Directores (DGA): Nominada a Millor director (Minisèrie/Telefilm)

## Referències

* ↑ «Uprising». The New York Times.
# Uojan

Uojan (en rus Уожан) és un poble de la República de l'Altai, a Rússia. El 2016 tenia 77 habitants. Uojan es troba al riu Txemal, a 17 km al sud-est de Txemal, la seu administrativa de la província.

## Referències

* ↑ «Оценка численности постоянного населения Республики Алтай по населённым пунктам за 2012-2016 годы». Arxivat de l'original el 2019-03-04. [Consulta: 24 setembre 2018].
* ↑ Расстояние от Элекмонара до Чемала
# Unified Font Object

Unified Font Object (UFO) és un format que serveix per emmagatzemar les dades de les fonts tipogràfiques. És un format amb voluntat de ser basat en estàndards, a prova de futur, multiplataforma i multi-programari. UFO s'organitza en una carpeta principal d'extensió .ufo que conté els fitxers necessaris per a una font. Dins de la carpeta principal hi ha una gran quantitat de metadades i una carpeta secundaria plena d'arxius .glif, un per cada caràcter necessari. Les metadades de la carpeta principal són arxius .plist amb format XML property list.
El que caracteritza a UFO és que cada glif disposa d'un arxiu diferent.

## Característiques

Les dades han de ser independents del programari utilitzat, comprensibles i editables per humans (en lloc del codi binari). Es prioritari evitar la duplicació de dades. Aquestes característiques comporten que UFO sigui considerat un format ben recolzat, obert i neutre pel que fa a programaris. No és necessari un programari comercial en particular ni una plataforma en particular per utilitzar la font d'origen. Resulta de fàcil implementació i comprensió. En detriment s'ha observat la necessitat d'estandardització de les dades per part del dissenyador. Si es comet l'oblit en l'estandardització de dades quan es canvia de programari les dades poden ser llegides de manera incorrecta.

## Versions d'UFO

UFO ha estat desenvolupat i mantingut per Tal Leming, Just van Rossum i Erik van Blokland. Les característiques de cadascuna de les versions d'UFO poden ser revisades a aunifiedfontobject.org.

### UFO 1

És l'original, fou presentat a la conferència ATypI de l'octubre de 2004. Cada cop menys utilitzat.

### UFO 2

Versió del 2009, amb el suport més ampli per part del programari. Amb poques diferències respecte d'UFO 1. Encara no disposa d'algunes característiques bàsiques, com ara elements explícits d'ancoratge per als glifs.

### UFO 3

A partir del 2012, una versió molt millorada i ampliada. UFO3 introdueix suport estàndard per a capes, imatges, directrius, blocs de dades i identificadors únics.

### UFO 4

UFO 4 es troba en estat de desenvolupament.

## Referències

* ↑ «UFO 1». [Consulta: 21 novembre 2020].
* ↑ «Glyph Interchange Format». [Consulta: 21 novembre 2020].
* ↑ «allow GLIF image to store an SVG file?». [Consulta: 21 novembre 2020].
* ↑ «Property List/XML - Just Solve the File Format Problem». [Consulta: 21 novembre 2020].
* 1 2 «Font Development Best Practices: UFO». [Consulta: 21 novembre 2020].
* ↑ «Robothon 2012, RoboHint, and the Gerrit Noordzij Prize» (en anglès). [Consulta: 23 novembre 2020].
* ↑ «UFO: Unified Font Object». [Consulta: 21 novembre 2020].
* 1 2 RoboFont. «The UFO format». Arxivat de l'original el 2020-10-21. [Consulta: 21 novembre 2020].
* ↑ «unifiedfontobject». [Consulta: 21 novembre 2020].
* ↑ Devroye, Luc «Formatting Font Formats». McGill University, pàg. 594.
* ↑ «UFO 4». [Consulta: 21 novembre 2020].
# Unified Link Layer API

ULLA, sigles de Unified Link Layer API, és una interfície de programació (API) perquè les aplicacions puguin interaccionar a través d'una interfície única i tecnològicament independent amb qualsevol tipus de xarxa sense fil disponible en un terminal mòbil.
ULLA és fruit del projecte d'investigació GOLLUM finançat per la Unió Europea dintre del VI Programa Marco d'Investigació.
Pertany al grup de les Tecnologies per a la Societat de la informació.

## Enllaços externs

* www.ist-gollum.org
# Txong-Kara

Txong-Kara (en kirguís, Чоң-Кара) és un petit poble del Kirguizstan que es troba en el districte de Kadamdjai, en la província de Batkén. El 2009, tenia 206 habitants.

## Referències

* ↑ «2009 Population and Housing Census» (en russian). The National Statistical Committee of the Kyrgyz Republic, 2010. Arxivat de l'original el 10 d’agost 2011. [Consulta: 12 novembre 2013].
# Uranienborg (Oslo)

Uranienborg és un barri en el burg de Frogner a Oslo, Noruega.

## Història

Al principi era una àrea rural en el municipi d'Aker, que va ser incorporat a la ciutat de Christiania l'any 1859. La propietat solia tenir bones vistes, i per això anomenat va rebre el nom del famós observatori Uranienborg a l'illa de Ven. Hi va arribar el transport públic amb la línia Briskeby. Del 1988 al 2004 va formar part del burg Uranienborg-Majorstuen juntament amb Majorstuen; l'any 2004 va ser incorporat al burg de Frogner.

## Parc Uranienborg

L'església d'Uranienborg està situada al Parc d'Uranienborg on també s'hi ubica una estàtua de bronze del reformador de l'església luterana Hans Nielsen Hauge. L'església destaca pel seu disseny interior de l'arquitecte Arnstein Arneberg i pel vitrall de l'artista Emanuel Vigeland.

## Referències

* ↑ «Uranienborg – Oslo» (en noruec). Oslo: Geir Thorsnæs, 2013. [Consulta: 6 juliol 2018].
* ↑ Uranienborg kirke (Architecture in Oslo - Kunnskapsforlaget, 1999)

## Enllaços externs

* Església d'Uranienborg
* Escola d'Uranienborg Arxivat 2011-07-24 a Wayback Machine.
# Valmala

«Valmala» té aquests significats:
* Valmala (Burgos), un municipi de la província de Burgos a la comunitat autònoma de Castella i Lleó.
* Valmala (Cuneo), un municipi italià de la província de Cuneo a la regió del Piemont.
# Valmayor V

Valmayor V és un abric que conté pintures rupestres d'estil llevantí. Està situat en el terme municipal de Mequinensa (Aragó). Localitzat a uns 100 metres de l'abric de Valmayor IV, aquest se situa a la part alta d'un espolón rocós que domina gran part del barranc. L'abric, orientat al Sud-oest, compta amb una sola figura pintada en vermell i que en l'actualitat es troba molt desvaída. El motiu representat és un bastó molt similar al documentat en Vall de Mamet I. Sobre la figura pintada, apareixen dues línies verticals de traç fi.
L'abric està inclòs dins de la relació de coves i abrics amb manifestacions d'art rupestre considerats Béns d'Interès Cultural en virtut del que es disposa en la disposició addicional segona de la Llei 3/1999, de 10 de març, del Patrimoni Cultural Aragonés. Aquest llistat va ser publicat en el Butlletí Oficial d'Aragó del dia 27 de març de 2002. Forma part del conjunt de l'art rupestre de l'arc mediterrani de la península ibèrica, que va anar declarat Patrimoni de la Humanitat per la Unesco (ref. 874-661). També va ser declarat Bé d'Interès Cultural amb el codi RI-51-0009509.

## Referències

* ↑ Aragón, Gobierno de. «BOA» (en castellà). www.boa.aragon.es. [Consulta: 6 gener 2020].
* ↑ «Arte rupestre del arco mediterráneo de la Península Ibérica» (en anglès). UNESCO World Heritage Centre. [Consulta: 6 gener 2020].

## Bibliografia

* ROYO GUILLÉN, J.I. I GÓMEZ LECUMBERRI, F. Prospeccions arqueològiques en el terme municipal de Mequinenza (Saragossa). Campaña de 1989, Arqueologia aragonesa, 1988-1989. D.G.A, Zaragoza.
* ROYO GUILLÉN, J.I. The set of shelters with rock art of Mequinenza (Saragossa). Bolskan 5, 1988.
* VV.AA. Arqueologia Aragonesa 1988-1989 Diputació General d'Aragó. Zaragoza, 1991.
# Valàuria (Cuneo)

Valàuria (italià Valloriate, piemontès Valàuria) és un municipi italià, situat a la regió del Piemont. L'any 2007 tenia 143 habitants. Està situat a la Val d'Estura, dins de les Valls Occitanes. Limita amb els municipis de Demont, Gaiòla, Moiòla, Montrós i Ritana

## Administració

Llista d'alcaldes :
| Període | Identitat | Partit |
| 2004- | Mario Berardengo | Llista Cívica |
# Valvulopatia

La valvulopatia o malaltia valvular cardíaca és qualsevol procés de malaltia en una o més de les vàlvules del cor (les vàlvules aòrtica i mitral a l'esquerra i les vàlvules pulmonar i tricúspide a la dreta). Els problemes valvulars poden ser congènits (de naixement) o adquirits (deguts a una altra causa més endavant en la vida). El tractament pot ser amb medicaments, però sovint (i depenent de la gravetat) consisteix en la reparació o de substitució de la vàlvula cardíaca (inserció d'una vàlvula cardíaca artificial). Situacions concretes inclouen aquells en què hi ha un increment de la demanda circulatòria, com en l'embaràs.

## Tipus

| Vàlvula afectada | Amb estenosi | Amb insuficiència |
| Vàlvula aòrtica | Estenosi aòrtica | Insuficiència aòrtica |
| Vàlvula mitral | Estenosi mitral | Insuficiència mitral |
| Vàlvula tricúspide | Estenosi tricúspide | Insuficiència tricúspide |
| Vàlvula pulmonar | Estenosi pulmonar | Insuficiència pulmonar |

## Tractament

* Conservador.
* Quirúrgic: reparació valvular o substitució valvular.
# Venus d'Eliseevich

La Venus d'Eliseevich és una estatueta de Venus de l'epigravettià.
L'estatueta es va descobrir al 1930, a prop del riu Súdost a la província de Briansk, a Rússia. Té 15 cm d'alçada i la van tallar en ivori de mamut. La figureta representa una dona jove, com la Venus impúdica.
Tot i que l'estatueta s'assigna a la categoria de "venus", no s'assembla estilísticament a altres estatuetes paleolítiques russes com la Venus de Kostenki o la de Gagarin.

## Referències

* ↑ R.-M. Weiss, M. Merkel (Hrsg.): Eiszeiten: Die Kunst der Mammutjäger, p. 196.
* ↑ Delporte, 1979, p. 182.
* ↑ «Venus of Eliseevichi: Characteristics of Russian Figurine». www.visual-arts-cork.com. [Consulta: 5 agost 2021].
# Venus Peter

Venus Peter és una pel·lícula britànica de 1989 dirigida per Ian Sellar i produïda per Christopher Young per a Young films. La pel·lícula és una adaptació de la novel·la A Twelvemonth and a Day de Christopher Rush. Es va projectar a la secció Un Certain Regard al 42è Festival Internacional de Cinema de Canes de 1989. Va ser filmat a les illes Orkney, al nord d'Escòcia. L'equip de filmació va pagar als membres de la comunitat de les Òrcades perquè actuessin com a extres a la pel·lícula.
El 1999 Richard Mowe, comissari de cinema al Museu Nacional d'Escòcia, va triar la pel·lícula com una de les seves vint millors pel·lícules escoceses del segle. El grup de rock japonès Venus Peter porta el nom de la pel·lícula.

## Trama

La pel·lícula està ambientada en una illa occidental d'Escòcia a la dècada de 1950 i segueix el jove Peter i la seva relació al món principalment adult del poble de pescadors i la seva relació amb el mar i els vaixells de pesca (el principal dels quals està registrat a Kirkcaldy). KY199). La relació més important és entre Peter i el seu avi pescador.

## Repartiment

* George Anton com a Billy
* Louise Breslin com a Leebie
* Juliet Cadzow com la princesa Paloma
* Peter Caffrey com a pare
* Sinead Cusack com a senyoreta Balsilbie
* Emma Dingwall com a Jenny
* Ken Drury com a Gowans
* Christopher Fairbank com a Blindman
* Cecil Garson com a Gollie
* David Hayman com a Kinnear
* Sam Hayman com a Baby Peter
* Scott Heddle com a Peem
* Ray Jeffries com a gerent del banc
* Sheila Keith com a Epp
* Mary MacLeod com a Miss Sangster
* Ray McAnally com a avi
* Alex McAvoy com a Beadle
* Robin McCaffrey com a Georgina
* Julia McCarthy com Agnes
* Caroline Paterson com a mare
* Gordon R. Strachan com a Peter
* Alan Tall com a McCreevie
* Cameron Stout com a espectador
* Lorraine Buchan com a espectador
* Justin Kimmett com a nen petit

## Recepció

Va rebre una menció especial del jurat al XXII Festival Internacional de Cinema Fantàstic de Sitges.

## Referències

* ↑ «Festival de Cannes: Venus Peter». festival-cannes.com. [Consulta: 3 agost 2009].
* ↑ Richard Mowe, Top 20 Scottish films of the 20th Century, iofilm Scotland, August 1999
* ↑ Peter Greenaway, gran triunfador de un deslucido Festival de Sitges, La Vanguardia, 15 d'octubre de 1989

## Enllaços externs

* Tràiler a YouTube
# Ubiquity Press

Ubiquity Press és un editor acadèmic ubicat al Regne Unit especialitzat en publicacions d'accés obert. És membre del Comitè de Publicació ètica, de l'Association of Learned and Professional Society Publishers, i de l'Open Access Scholarly Publishers Association. La companyia opera sota la base de càrrec per processament d'article.

## Referències

* ↑ «Open Access Ahoy: An Interview with Ubiquity Press».
* ↑ «Committee on Publication Ethics – Ubiquity Press».
* ↑ «ALPSP members – U». Arxivat de l'original el 2015-10-23. [Consulta: 20 octubre 2015].
* ↑ «Ubiquity Press joins OASPA». Arxivat de l'original el 2013-04-03. [Consulta: 20 octubre 2015].
* ↑ Eve, Martin Paul «All That Glisters: Investigating Collective Funding Mechanisms for Gold Open Access in Humanities Disciplines». Journal of Librarianship and Scholarly Communication, 2, 3, 2014. Arxivat de l'original el 2015-04-26. DOI: 10.7710/2162-3309.1131 [Consulta: 20 octubre 2015]. Arxivat 2015-04-26 a Wayback Machine.

## Enllaços externs

* Ubiquity Press - Lloc web oficial
# Vella Brígia

La Vella Brígia és una mena d'espantacriatures mitològica coneguda a Vilallonga, Setcases i la vall de Camprodon en general. Viu en una cova del terme municipal de Setcases des d'on es menja vives les criatures que s'hi atansen. Tot i tenir un comportament més tirant a ogressa, se la relaciona amb les encantades.

## Referències

* ↑ Amades i Gelats, Joan «Los ogros infantiles» (en castellà). Revista de Dialectología y Tradiciones Populares, n° 13, 1957, pàg. 278.
* ↑ «Vella Brígia»,». espantacriatures. Arxivat de l'original el 2014-02-02. [Consulta: 29 gener 2014].
# Vella (gènere)

Vella és un gènere de plantes amb flors dins la família brassicàcia. Consta de més de 8 espècies pròpies principalment de l'alta muntanya mediterrània i dels paisatges de endència estèpica. És un gènere endèmic de la regió mediterrània, Península Ibèrica i Magrib.
A la vegetació dels Països Catalans, és autòctona l'espècie Vella spinosa
El gènere inclou arbusts amb fulles sèssils, d'enteres a lobulades que porten estípules vestigials i fruits bisegmentats d'1 a 2 llavors.

## Gèneres

* Vella aspera Pers.,
* Vella lucentina M.B. Crespo,
* Vella pseudocytisus L. ssp. pseudocytisusand ssp. paui Gómez-Campo
* Vella spinosa Boiss.
* Vella anremerica Litard. i MairGómez-Campo
* Vella charpinii Fern. Casas
* Vella mairei Humbert
* Vella pseudocytisus

## Referències

* ↑ Bolòs i Vigo Flora dels Països Catalans Barcelona 1990
Viccionari
# Vicente Garrigues Garrigues

Vicente Garrigues Garrigues (València, 1871 - 1923) fou un advocat i polític valencià, marquès de Castellfort, diputat a les Corts Espanyoles durant la restauració borbònica.
Important terratinent, es llicencià en dret per la Universitat de València i va fer les pràctiques al bufet de Francisco Silvela. Tot i això, quan tornà a València va ingressar al Partit Liberal Fusionista, amb el que fou elegit diputat pel districte de Sueca a les eleccions generals espanyoles de 1916. No es va presentar a la reelecció i es dedicà al conreu de taronges a les seves finques a la Ribera del Xúquer.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.240. ISBN 9788495484802.
* Fitxa del Congrés dels Diputats
# Vesvres-sous-Chalancey

Vesvres-sous-Chalancey és un municipi francès situat al departament de l'Alt Marne i a la regió del Gran Est. L'any 2007 tenia 55 habitants.

## Demografia
### Població

El 2007 la població de fet de Vesvres-sous-Chalancey era de 55 persones. Hi havia 28 famílies de les quals 8 eren unipersonals (8 dones vivint soles i 8 dones vivint soles), 16 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 27 eren l'habitatge principal de la família, 6 eren segones residències i 7 estaven desocupats. Tots els 40 habitatges eren cases. Dels 27 habitatges principals, 25 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 1 tenia una cambra, 3 en tenien tres, 6 en tenien quatre i 17 en tenien cinc o més. 24 habitatges disposaven pel capbaix d'una plaça de pàrquing. A 17 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vesvres-sous-Chalancey el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 8 | 55 a 59 | 4 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 27 persones, 19 eren actives i 8 eren inactives. Les 19 persones actives estaven ocupades(10 homes i 9 dones).. De les 8 persones inactives 5 estaven jubilades, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vesvres-sous-Chalancey a l'INSEE.
* Évolution et structure de la population Fitxa amb el detall de dades de Vesvres-sous-Chalancey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Veszelyita

La veszelyita és un mineral de la classe dels fosfats. Rep el nom per A. Veszeli (1820-1888), enginyer de mines hongarès, qui va descobrir l'espècie.

## Característiques

La veszelyita és un fosfat de fórmula química (Cu,Zn)₂Zn(PO₄)₂·2H₂O. Cristal·litza en el sistema monoclínic. La seva duresa a l'escala de Mohs oscil·la entre 3,5 i 4.
Segons la classificació de Nickel-Strunz, la veszelyita pertany a «08.DA: Fosfats, etc, amb cations petits (i ocasionalment, grans)» juntament amb els següents minerals: bearsita, moraesita, roscherita, zanazziïta, greifensteinita, atencioïta, ruifrancoïta, guimarãesita, footemineïta, uralolita, weinebeneïta, tiptopita, kipushita, philipsburgita, spencerita, glucina i ianbruceïta.

## Formació i jaciments

Va ser descoberta a Ocna de Fier, als Monts Banat del Comtat de Caraş-Severin, a Romania. També ha estat descrita a Xile, Mèxic, els Estats Units, Escòcia, Grècia, Itàlia, la República Democràtica del Congo, Zàmbia, Zimbàbue, la República Popular de la Xina i el Japó.

## Referències

* ↑ «Veszelyite» (en anglès). Mindat. [Consulta: 15 octubre 2018].
# Vilanièra

Vilanièra (en francès Villanière) és un municipi del departament de l'Aude a la regió francesa d'Occitània.
# Vilandraut

Vilandraut' (en francès Villandraut) és una vila (commune) francesa, amb prop de 800 veïns, de la regió de la Nova Aquitània, departament (département) de la Gironda, districte (arrondisement) de Langon i municipi (canton) de Villandraut, que consta d'altres 7 nuclis de població, sumant entre els 8 uns 4000 habitants. Situada a uns 50 km al SSE de Bordeus, i enclavada al cor de les Landes Girondines, dominant la vall del riu Ciron, afluent de la Garona.

## Etimologia

Podria provenir del patronímic Andro o Andron, família bordelesa que hi posseïa terres des de la dotzena centúria. Els seus vilatans són villandrautais.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 892 | 940 | 887 | 914 | 777 | 815 | 916 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2005 | Marc Le Nir | |
| 2005- | Dominique Payrois | |

## Història

Íntimament lligada a Bertran de Goth, primer papa d'Avinyó, escollit en 1305, amb el nom de Climent V. Ell feu construir l'impressionant castell i la col·legiata, on fou enterrat en 1314. Des del segle xii els Goth esdevenen els senyors del lloc i la parròquia s'anomena Sent Martin de Got. Després de la mort de Climent V i de l'extinció de la família Got, els succeïren els Durfort, els Lalande i els Pons.

## Patrimoni

Collégiale d'Uzeste, originària del segle xii, conserva la façana i la base dels murs, campanar dels ss. XIV i XV. El papa Climent V decidí el 1312 que l'església, ja reconeguda a l'època pel seu culte marià, fos erigida en església col·legial i esdevingués el lloc de la seva sepultura. Va fer construir un edifici tan bell que, sovint, és comparada amb la seva veïna la catedral de Bazas. Conserva, a més del sepulcre papal, profanat pels protestants dos-cents anys després de sa mort, el de Pierre I de Grailly.
Château Clémenti, construït al segle xiv i sense haver estat mai restaurat. Magnífic exemplar d'arquitectura militar, influenciat pels que construí Eduard III d'Anglaterra a Gal·les. A part de la seva funció militar, fou edificat per servir de palau a Climent V, que només hi residí tres mesos. Organitzat en tres ales, amb una perfecció semblant a la del contemporani castell de Perpinyà.
Château de Cazeneuve, antiga propietat dels reis navarresos, després d'Enric IV i Margot, reis de França i actualment de la família ducal del Sabran-Pontevès. Reconstruït al segle xiv per Amanieu VII d'Albret i restaurat a principis del segle xvii.
Centre de Découverte et d'activités de la Vallée du Ciron.
Passejades a les Gorges de Ciron i el bosc.

## Referències

* ↑ Toponímia occitana